# Akershus

### Fra Wikipedia, den frie encyklopedi

  Se også Akershus festning

Akershus
Basisdata
Administrasjonssenter: | Oslo
Areal: | 4 918 km²
Befolkning: | 501 125 (2006)
Internettside | www.akershus.no/
Politikk
Fylkesordfører: | Hildur Horn Øien (KrF) (2003)
Fylkesmann: | Hans J. Røsjorde (felles for Oslo og Akershus)

Akershus (fra norrønt akr, åker, og hús, borg eller kastell) er et norsk fylke, som grenser mot Hedmark, Oppland, Buskerud, Oslo og Østfold. Det består av to adskilte deler. Kommunene Asker og Bærum utgjør en eksklave mellom Oslo og Buskerud. Etter Oslo er Akershus Norges nest største fylke etter innbyggertall, med vel en halv million innbyggere.

Akershus len ble opprettet på 1500-tallet og omfattet foruten dagens Akershus også det nåværende Hedmark, Oppland, Buskerud og Oslo, foruten Askim, Eidsberg og Trøgstad i Østfold. I 1662 ble Akershus amt opprettet, og 1685 ble Buskerud skilt ut som eget amt. I 1768 ble også Hedmark og Oppland skilt ut til Oplandenes amt, og i 1842 ble Christiania (Oslo) utskilt fra Akershus. 1. januar 1919 bortfalt betegnelsen amt til fordel for betegnelsen fylke.

Akershus er sentrert rundt det urbaniserte Oslo-området, og er det eneste norske fylke som har sitt administrasjonssenter i et annet fylke (i Oslo).

Akershus består av tre regioner. Follo i sør, Romerike i nord, og Vestregionen (Asker/Bærum) i vest.

## [rediger] Lokal administrasjon

Akershus fylkeskommune har ansvar for den lokale ledelsen av Akershus fylke. Fylkeskommunen styres av fylkestinget, som velges hvert fjerde år av fylkets innbyggere ved kommune- og fylkestingsvalg. Fylkesordføreren er den øverste politiske lederen, mens fylkesrådmannen tar seg av den administrative ledelsen.

## [rediger] Statlig administrasjon

Fylkesmannen i Oslo og Akershus er statens representant i Akershus fylke, og Akershus deler dermed statlig administrasjon med Oslo. Oslo og Akershus er de eneste fylkene i Norge med felles administrasjon. Fylkesmannsembedet ledes av en fylkesmann som utnevnes av Kongen i statsråd. Fylkesmannen har ansvar for familiesaker, som for eksempel separasjon og skilsmisse, adopsjon, barnevern, fri rettshjelp, voldsoffererstatninger, saker vedrørende natur og friluftsliv, beredskap, tros- og livssynssamfunn og distrikts- og arealplanlegging.

## [rediger] Kirkelig tilhørighet

Asker og Bærum er en del av Oslo bispedømme. Resten av fylket tilhører Borg bispedømme.

## [rediger] Helsevesen

En rekke sykehus ligger i Akershus, deriblant to universitetssykehus tilknyttet Universitetet i Oslo: Akershus universitetssykehus i Lørenskog utenfor Oslo og spesialistsykehuset Sunnaas sykehus på Nesodden. Fylket har også en rekke lokalsykehus, blant annet Sykehuset Asker og Bærum.

## [rediger] Transport

Akershus har et godt utbygget jernbanenett og Norges viktigste internasjonale lufthavn, Gardermoen.

## [rediger] Eksterne lenker

- Akershus fylkeskommune
- Fylkesmannen i Oslo og Akershus

Akershus

Asker | Aurskog-Høland | Bærum | Eidsvoll | Enebakk | Fet | Frogn | Gjerdrum | Hurdal | Lørenskog | Nannestad | Nes | Nesodden | Nittedal | Oppegård | Rælingen | Skedsmo | Ski | Sørum | Ullensaker | Vestby | Ås

Norges fylker

Akershus | Aust-Agder | Buskerud | Finnmark | Hedmark | Hordaland | Møre og Romsdal | Nordland | Nord-Trøndelag | Oppland | Oslo | Rogaland | Sogn og Fjordane | Sør-Trøndelag | Telemark | Troms | Vest-Agder | Vestfold | Østfold

Hentet fra «http://no.wikipedia.org../../../a/k/e/Akershus.html»

Kategorier: Akershus | Fylker i Norge | Len i Norge

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Català
- Česky
- Dansk
- Deutsch
- Eesti
- English
- Español
- Esperanto
- Français
- Italiano
- Kernewek
- Ekakairũ Naoero
- Nederlands
- Norsk (nynorsk)
- Polski
- Português
- Română
- Sámegiella
- Slovenčina
- Suomi
- Svenska
- Türkçe